CELEX: 52008PC0813
Language: el
Date: 2008-11-26
Title: Πρόταση κανονισμου του Ευρωπαϊκου Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1081/2006 για το Ευρωπαϊκό Κοινωνικό Ταμείο με σκοπό την επέκταση των τύπων δαπανών που είναι επιλέξιμες για συνεισφορά από το ΕΚΤ

Σημαντική ανακοίνωση νομικού περιεχομένου

|

52008PC0813

Πρόταση κανονισμου του Ευρωπαϊκου Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1081/2006 για το Ευρωπαϊκό Κοινωνικό Ταμείο με σκοπό την επέκταση των τύπων δαπανών που είναι επιλέξιμες για συνεισφορά από το ΕΚΤ  /* COM/2008/0813 τελικό - COD 2008/0232 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.11.2008COM(2008) 813 τελικό2008/0232 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1081/2006 για το Ευρωπαϊκό Κοινωνικό Ταμείο με σκοπό την επέκταση των τύπων δαπανών που είναι επιλέξιμες για συνεισφορά από το ΕΚΤΑΙΤΙΟΛΟΓΙΚΗ ΕΚΘΕΣΗ-  Αιτιολόγηση και στόχοι της πρότασηςΣκοπός της πρότασης είναι να απλοποιήσει τη δράση του Ευρωπαϊκού Κοινωνικού Ταμείου.-  Γενικό πλαίσιο: Νέες προκλήσεις για το μελλοντικό ΕΚΤΤο Ευρωπαϊκό Κοινωνικό Ταμείο (ΕΚΤ) ιδρύθηκε δυνάμει του άρθρου 146 της Συνθήκης, το οποίο ορίζει ότι στόχος του Ταμείου αυτού είναι να προωθεί στην Κοινότητα τις δυνατότητες απασχόλησης και τη γεωγραφική και επαγγελματική κινητικότητα των εργαζομένων. Με τον τρόπο αυτό, το ΕΚΤ συμβάλλει παράλληλα στην επίτευξη του στόχου της ενίσχυσης της οικονομικής και κοινωνικής συνοχής που προβλέπεται στο άρθρο 158 της συνθήκης ΕΚ, μέσω της υποστήριξης πολιτικών και προτεραιοτήτων που αποβλέπουν στην πλήρη απασχόληση, τη βελτίωση της ποιότητας και της παραγωγικότητας της εργασίας και την προώθηση της κοινωνικής ένταξης και συνοχής, με βάση τις κατευθυντήριες γραμμές και τις συστάσεις στο πλαίσιο της ευρωπαϊκής στρατηγικής για την απασχόληση (ΕΣΑ).Η τρέχουσα χρηματοπιστωτική κρίση και η πτωτική τάση της οικονομικής δραστηριότητας έχουν ως αποτέλεσμα την ταχεία αύξηση των ανταγωνιστικών πιέσεων στις επιχειρήσεις της Ευρώπης και έχουν αρνητικό αντίκτυπο στους δημόσιους προϋπολογισμούς. Σε πολλά κράτη μέλη η ανάπτυξη έχει μειωθεί σημαντικά· σε ορισμένα έχει σταματήσει. Τα ποσοστά της ανεργίας έχουν αρχίσει να αυξάνονται.Σε αυτό το πλαίσιο, έχει ύψιστη σημασία η πλήρης αξιοποίηση του δυναμικού του Ευρωπαϊκού Κοινωνικού Ταμείου, έτσι ώστε να απαλυνθούν τα προβλήματα των ανέργων, ιδιαίτερα των πιο ευάλωτων, λόγω της πτωτικής τάσης της οικονομικής δραστηριότητας. Πρέπει να γίνει το παν ώστε να προαχθεί η ουσιαστική, αποτελεσματική και ταχεία αξιοποίηση των διαθέσιμων πόρων, χωρίς, ωστόσο, να υπάρξει συμβιβασμός επί των αρχών της χρηστής δημοσιονομικής διαχείρισης. Επομένως, στόχος της παρούσας πρότασης είναι να προσθέσει μια πιο απλή μέθοδο χρήσης των πόρων του Ευρωπαϊκού Κοινωνικού Ταμείου, έτσι ώστε αυτό να μπορέσει να συμβάλει ταχύτερα και με πιο ουσιαστικό τρόπο στην υπερνίκηση των οικονομικών και κοινωνικών προκλήσεων που αντιμετωπίζει η Ευρώπη.Το Ευρωπαϊκό Κοινοβούλιο έχει επανειλημμένα αναφέρει ότι η απλοποίηση συνιστά κύριο ζήτημα για τα διαρθρωτικά ταμεία. Το Ευρωπαϊκό Ελεγκτικό Συνέδριο προέβη σε σημαντική σύσταση αναφορικά με το θέμα αυτό στο πλαίσιο της ετήσιας έκθεσής του σχετικά με την εκτέλεση του προϋπολογισμού για το οικονομικό έτος 2007. Πιο συγκεκριμένα, συνιστά « απλούστευση της βάσης υπολογισμού των επιλέξιμων δαπανών και διεύρυνση της καταβολής κατ’ αποκοπή ποσών ή της χρήσης κατ’ αποκοπή ποσοστών αντί της απόδοσης των "πραγματικών δαπανών"[1] ». Η χρήση κατ’ αποκοπή ποσοστών είναι δυνατή για τις έμμεσες δαπάνες από το 2007· 23 κράτη μέλη θα αποκομίσουν οφέλη από αυτή τη διάταξη. Ωστόσο, η καταβολή κατ’ αποκοπή ποσών δεν είναι ακόμη επιλέξιμη βάσει των κανόνων του ΕΚΤ. Η παρούσα πρόταση αποσκοπεί στην επέκταση της χρηματοδότησης βάσει κατ’ αποκοπή ποσοστών στις άμεσες δαπάνες· στη διεύρυνση του πεδίου εφαρμογής της σε τυποποιημένες κλίμακες μοναδιαίου κόστους· και στην εξασφάλιση της δυνατότητας για χρήση των συστημάτων καταβολής κατ’ αποκοπή ποσών.Η πρόταση δεν θα επιφέρει μεταβολές όσον αφορά την εστίαση της προσοχής του κανονισμού για το Ευρωπαϊκό Κοινωνικό Ταμείο σε τέσσερις τομείς – κλειδιά που τυγχάνουν της αποδοχής του Ευρωπαϊκού Συμβουλίου: αύξηση της προσαρμοστικότητας των εργαζομένων και των επιχειρήσεων· βελτιωμένη πρόσβαση στην απασχόληση, πρόληψη της ανεργίας, παράταση της ενεργού ζωής και αύξηση της συμμετοχής στην αγορά εργασίας· τόνωση της κοινωνικής ένταξης με την προώθηση της ενσωμάτωσης στην εργασία ατόμων με μειονεκτήματα και την καταπολέμηση των διακρίσεων· και, τέλος, προώθηση της εταιρικής σχέσης για μεταρρύθμιση στους τομείς της απασχόλησης και της ένταξης.Στις λιγότερο ευημερούσες περιφέρειες και κράτη μέλη τα διαρθρωτικά ταμεία θα εξακολουθήσουν να επικεντρώνονται στην προώθηση των διαρθρωτικών προσαρμογών, στην ανάπτυξη και τη δημιουργία θέσεων απασχόλησης. Για το σκοπό αυτό, στο πλαίσιο του στόχου «Σύγκλιση», εκτός από τις προτεραιότητες που προαναφέρθηκαν, το ΕΚΤ θα εξακολουθήσει να στηρίζει ενέργειες για την επέκταση και τη βελτίωση των επενδύσεων στο ανθρώπινο κεφάλαιο, ιδίως μέσω της βελτίωσης των συστημάτων εκπαίδευσης και επαγγελματικής κατάρτισης, καθώς και ενέργειες που στοχεύουν στην ανάπτυξη των θεσμικών δυνατοτήτων και της αποτελεσματικότητας των δημόσιων διοικήσεων σε εθνικό, περιφερειακό και τοπικό επίπεδο. Τέλος, η πρόταση δεν επιφέρει μεταβολές όσον αφορά την προσοχή που δίδεται στη δέσμευση που ανέλαβε η Ένωση για εξάλειψη των ανισοτήτων μεταξύ των ανδρών και των γυναικών και για προαγωγή της χρηστής διακυβέρνησης. Εξακολουθεί να έχει ιδιαίτερη σημασία η συμμετοχή των κοινωνικών εταίρων στην εφαρμογή των προτεραιοτήτων και στην εκτέλεση των λειτουργιών του Ταμείου. Αυτό ισχύει ιδιαίτερα για τον μερικό επαναπρογραμματισμό των προγραμμάτων του Ευρωπαϊκού Κοινωνικού Ταμείου εάν καταστεί απαραίτητος λόγω της σημερινής οικονομικής κατάστασης.Παράλληλα με την παρούσα πρόταση, η Επιτροπή προτείνει ορισμένες τροποποιήσεις στους κανονισμούς που διέπουν τα διαρθρωτικά ταμεία (ιδιαίτερα στον γενικό κανονισμό), έτσι ώστε να εξασφαλιστεί η όσο το δυνατόν αποτελεσματικότερη χρήση τους για την αντιμετώπιση της κρίσης. Ένα θέμα που πρόκειται να έχει αντίκτυπο στο ΕΚΤ είναι η πρόταση να καταστούν διαθέσιμες αυξημένες προκαταβολές στις διαχειριστικές αρχές, έτσι ώστε να μπορέσουν να ξεκινήσουν νέες ενέργειες.-  Συνοχή με τις λοιπές πολιτικές και στόχους της ΈνωσηςΆνευ αντικειμένου1. Νομικα στοιχεια της προτασησ-  Συνοπτική παρουσίαση της προτεινόμενης δράσηςΗ προτεινόμενη δράση έχει ως στόχο να τροποποιήσει τον κανονισμό του ΕΚΤ προκειμένου να εισαγάγει στοιχεία που είναι απαραίτητα για την απλούστευση της διαχείρισης και της χρήσης του.-  Νομική βάσηΗ πρόταση βασίζεται στο άρθρο 148 της συνθήκης ΕΚ.-  Αρχή της επικουρικότηταςΗ αρχή της επικουρικότητας δεν εφαρμόζεται, δεδομένου ότι η πρόταση εμπίπτει στην αποκλειστική αρμοδιότητα της Κοινότητας.2008/0232 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1081/2006 για το Ευρωπαϊκό Κοινωνικό Ταμείο με σκοπό την επέκταση των τύπων δαπανών που είναι επιλέξιμες για συνεισφορά από το ΕΚΤΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 148,την πρόταση της Επιτροπής ([2]),τη γνώμη της Ευρωπαϊκής Οικονομικής και Κοινωνικής Επιτροπής ([3]),τη γνώμη της Επιτροπής των Περιφερειών ([4]),Αποφασίζοντας σύμφωνα με τη διαδικασία του άρθρου 251 της Συνθήκης ([5]),Εκτιμώντας τα ακόλουθα:(1) Το άρθρο 56 του κανονισμού (ΕΚ) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999[6] προβλέπει ότι οι κανόνες για την επιλεξιμότητα των δαπανών καθορίζονται σε εθνικό επίπεδο με την επιφύλαξη ορισμένων εξαιρέσεων που προβλέπονται για το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο (ΕΚΤ).(2) Το άρθρο 11 παράγραφος 3 του κανονισμού (ΕΚ) αριθ. 1081/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Κοινωνικό Ταμείο και την κατάργηση του κανονισμού (ΕΚ) αριθ. 1784/1999[7] θεσπίζει το είδος των δαπανών που είναι επιλέξιμες για συνεισφορά από το ΕΚΤ, όπως ορίζει το άρθρο 11 παράγραφος 1 του εν λόγω κανονισμού.(3) Η χρηματοπιστωτική κρίση δικαιολογεί την ανάγκη για περαιτέρω απλουστεύσεις, έτσι ώστε να διευκολυνθεί η πρόσβαση σε επιχορηγήσεις που συγχρηματοδοτούνται από το Ευρωπαϊκό Κοινωνικό Ταμείο.(4) Το Ευρωπαϊκό Ελεγκτικό Συνέδριο απηύθυνε σύσταση, στο πλαίσιο της ετήσιας έκθεσής του για το 2007, τόσο στις νομοθετικές αρχές όσο και στην Επιτροπή να είναι έτοιμες να επανεξετάσουν το σχεδιασμό των μελλοντικών προγραμμάτων δαπανών, δίδοντας τη δέουσα προσοχή στην απλούστευση της βάσης υπολογισμού των επιλέξιμων δαπανών και στη διεύρυνση της καταβολής κατ’ αποκοπή ποσών ή της χρήσης κατ’ αποκοπή ποσοστών αντί της απόδοσης των «πραγματικών δαπανών».(5) Για να εξασφαλιστεί η απαραίτητη απλούστευση της διαχείρισης, της διοίκησης και του ελέγχου των πράξεων που λαμβάνουν επιχορήγηση από το ΕΚΤ, ιδιαίτερα όταν συνδέονται με σύστημα επιστροφής των δαπανών με βάση τα αποτελέσματα, είναι σκόπιμο να προστεθούν δύο επιπλέον μορφές επιλέξιμων δαπανών, πιο συγκεκριμένα τα κατ’ αποκοπή ποσά και το κατ’ αποκοπή ποσοστό με βάση τυποποιημένες κλίμακες μοναδιαίου κόστους.(6) Για να διασφαλιστεί η ασφάλεια δικαίου όσον αφορά την επιλεξιμότητα των δαπανών, η απλούστευση αυτή πρέπει να ισχύει για όλες τις επιχορηγήσεις του ΕΚΤ. Ως εκ τούτου, είναι απαραίτητη η αναδρομική ισχύς από την 1η Αυγούστου 2006, την ημερομηνία έναρξης ισχύος του κανονισμού (ΕΚ) αριθ. 1081/2006.(7) Κατά συνέπεια, ο κανονισμός (ΕΚ) αριθ. 1081/2006 πρέπει να τροποποιηθεί ανάλογα,ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 11 παράγραφος 3 του κανονισμού (EΚ) αριθ. 1081/2006 τροποποιείται ως εξής:1) Το στοιχείο β) αντικαθίσταται από τα εξής:«β) στην περίπτωση επιχορηγήσεων:i) οι έμμεσες δαπάνες που δηλώνονται με βάση κατ’ αποκοπή ποσοστό, έως το 20 % των άμεσων δαπανών μιας πράξης·ii) οι δαπάνες με βάση κατ’ αποκοπή ποσοστό οι οποίες υπολογίζονται με την εφαρμογή τυποποιημένων κλιμάκων μοναδιαίου κόστους όπως ορίζονται από το κράτος μέλος·iii) τα κατ’ αποκοπή ποσά προς κάλυψη όλων ή μέρους των δαπανών μιας πράξης.»(2) Προστίθενται δεύτερο, τρίτο και τέταρτο εδάφιο ως εξής:«Οι επιλογές που αναφέρονται στο πρώτο εδάφιο, στοιχείο β), σημεία i), ii) και iii) είναι δυνατόν να συνδυάζονται μόνον στην περίπτωση που κάθε μία από αυτές καλύπτει διαφορετική κατηγορία επιλέξιμων δαπανών ή στην περίπτωση που χρησιμοποιούνται για διαφορετικά έργα στο πλαίσιο της ίδιας πράξης.Οι δαπάνες που αναφέρονται στο πρώτο εδάφιο, στοιχείο β), σημεία i), ii) και iii) πρέπει να ορίζονται εκ των προτέρων βάσει έντιμου, αμερόληπτου και επαληθεύσιμου υπολογισμού.Το κατ’ αποκοπή ποσό που αναφέρεται στο πρώτο εδάφιο, στοιχείο β), σημείο iii) δεν υπερβαίνει το ποσό των 50 000 ευρώ.»Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Εφαρμόζεται, ωστόσο, από την 1η Αυγούστου 2006.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος[…] […] [1] Επίσημη Εφημερίδα της Ευρωπαϊκής Ένωσης - C286, 51ο έτος, 10 Νοεμβρίου 2008 «Ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των οργάνων», Κεφάλαιο 2, σημείο 42.[2] ΕΕ C […] της […], σ. […].[3] ΕΕ C […] της […], σ. […].[4] ΕΕ C […] της […], σ. […].[5] ΕΕ C […] της […], σ. […].[6] ΕΕ C 210 της 31.7.2006, σ. 25.[7] ΕΕ L 210 της 31.7.2006, σ. 12.